title: Регламент за изпълнение (ЕС) 2019/522 на Комисията от 27 март 2019 година за изменение на Регламент за изпълнение (ЕС) № 1191/2014 по отношение на докладването на данни за производството, вноса и износа на полиоли, съдържащи флуоровъглеводороди, съгласно член 19 от Регламент (ЕС) № 517/2014

text:
                  28.3.2019

                  BG

                  Официален вестник на Европейския съюз

                  L 86/37

         РЕГЛАМЕНТ ЗА ИЗПЪЛНЕНИЕ (ЕС) 2019/522 НА КОМИСИЯТА
         от 27 март 2019 година
         за изменение на Регламент за изпълнение (ЕС) № 1191/2014 по отношение на докладването на данни за производството, вноса и износа на полиоли, съдържащи флуоровъглеводороди, съгласно член 19 от Регламент (ЕС) № 517/2014
         ЕВРОПЕЙСКАТА КОМИСИЯ,
         като взе предвид Договора за функционирането на Европейския съюз,
         като взе предвид Регламент (ЕС) № 517/2014 на Европейския парламент и на Съвета от 16 април 2014 г. за флуорсъдържащите парникови газове и за отмяна на Регламент (ЕО) № 842/2006 (1), и по-специално член 19, параграф 7 от него,
         като има предвид, че:

                     (1)

                     С Регламент за изпълнение (ЕС) № 1191/2014 на Комисията (2) се определят средствата за подаване на доклада съгласно член 19 от Регламент (ЕС) № 517/2014 и форматът му във връзка с използването на някои флуорсъдържащи парникови газове като изходна суровина или когато продукти или оборудване, които съдържат такива газове, се пускат на пазара от производители, вносители и износители на тези газове, и от предприятия, които унищожават тези газове.

                     (2)

                     В Решение XXX/10 (3) на страните по Монреалския протокол за веществата, които нарушават озоновия слой, към Виенската конвенция за защита на озоновия слой (4) („Монреалски протокол“) са установени преразгледани образци за докладване, които да се използват за контролирани вещества, включително производството на трифлуорометан (HFC-23) като страничен продукт и вноса и износа на полиоли, съдържащи флуоровъглеводороди, след като влезе в сила в световен мащаб изменението от Кигали на Монреалския протокол по отношение на постепенното премахване на флуоровъглеводородите на 1 януари 2019 г. (5).

                     (3)

                     Форматът за докладване от приложението към Регламент за изпълнение (ЕС) № 1191/2014 следва да се измени, за да се приведе в съответствие с формàта за докладване от Решение ХХХ/10, използван от страните по Монреалския протокол. Това би дало възможност на Съюза да изпълни задълженията си за докладване съгласно посочения протокол.

                     (4)

                     Мерките, предвидени в настоящия регламент, са в съответствие със становището на комитета, създаден съгласно член 24, параграф 1 от Регламент (ЕС) № 517/2014,

               ПРИЕ НАСТОЯЩИЯ РЕГЛАМЕНТ:

            Член 1
            Приложението към Регламент за изпълнение (ЕС) № 1191/2014 се изменя в съответствие с приложението към настоящия регламент.

            Член 2
            Настоящият регламент влиза в сила на двадесетия ден след деня на публикуването му в Официален вестник на Европейския съюз.

            Настоящият регламент е задължителен в своята цялост и се прилага пряко във всички държави членки.
            Съставено в Брюксел на 27 март 2019 година.

                  За Комисията

                  Председател

               Jean-Claude JUNCKER

            (1)  ОВ L 150, 20.5.2014 г., стр. 195.

            (2)  Регламент за изпълнение (ЕС) № 1191/2014 на Комисията от 30 октомври 2014 г. за определяне на формата и средствата за подаване на доклада по член 19 от Регламент (ЕС) № 517/2014 на Европейския парламент и на Съвета за флуорсъдържащите парникови газове (ОВ L 318, 5.11.2014 г., стр. 5).

            (3)  Решение ХХХ/10 на страните по Монреалския протокол, прието на 9.11.2018 г.

            (4)  Решение 88/540/ЕИО на Съвета от 14 октомври 1988 г. относно сключването на Виенската конвенция за защита на озоновия слой и Монреалския протокол за веществата, които разрушават озоновия слой (ОВ L 297, 31.10.1988 г., стр. 8).

            (5)  Решение ХХVIII/1 на страните по Монреалския протокол, прието на 15.10.2016 г.

            ПРИЛОЖЕНИЕ
            Приложението към Регламент за изпълнение (ЕС) № 1191/2014 се изменя, както следва:

                        1)

                        В раздел 1 таблицата се заменя със следното:

                                    „ДАННИ, КОИТО ТРЯБВА ДА СЕ ВКЛЮЧАТ В ДОКЛАДА

                                       КОМЕНТАРИ

                                    1A

                                    Общо количество, произведено от съоръжения в Съюза.

                                    1Aa

                                                —

                                                от които: количества, които не са уловени.

                                    1A_a

                                                —

                                                от които: унищожени количества.

                                    Ако поточното унищожаване се извършва от друго предприятие, то трябва да се посочи.
                                    Производителите, извършващи унищожаване, докладват за общите унищожени количества в раздел 8.

                                       АВТОМАТИЧНО ИЗЧИСЛЕНИ КОЛИЧЕСТВА

                                    1Ab

                                                —

                                                от които: общо генерирано и уловено количество.

                                    1Ab = 1A - 1Aa

                                       ДАННИ, КОИТО ТРЯБВА ДА СЕ ВКЛЮЧАТ В ДОКЛАДА

                                    1B

                                                —

                                                от които: количество, произведено от съоръжения в Съюза, състоящо се от възстановени странични продукти или нежелани продукти, като посочените възстановени странични продукти или нежелани продукти са били унищожени в съоръженията преди пускането на пазара.

                                    Производителите, извършващи унищожаване, докладват за общите унищожени количества в раздел 8.

                                    1C

                                                —

                                                от които: количество, произведено от съоръжения в Съюза, състоящо се от възстановени странични продукти или нежелани продукти, като посочените възстановени странични продукти или нежелани продукти са били предадени на други предприятия за унищожаване и не са били пуснати на пазара преди това.

                                    Посочва се предприятието, което извършва унищожаването.

                                    1C_a

                                                —

                                                от които: количество флуоровъглеводороди, произведени за употреба като изходна суровина в Съюза.

                                    Трябва да се посочи държавата членка, където ще се извърши употребата като изходна суровина.

                                    1C_a1

                                                —

                                                от които: без предварително улавяне.

                                    Да се докладва само за HFC-23.

                                       АВТОМАТИЧНО ИЗЧИСЛЕНИ КОЛИЧЕСТВА

                                    1C_a2

                                                —

                                                от които: след предварително улавяне.

                                    1C_a2 = 1C_a – 1C_a1.
                                    Да се изчисли само за HFC-23.

                                       ДАННИ, КОИТО ТРЯБВА ДА СЕ ВКЛЮЧАТ В ДОКЛАДА

                                    1C_b

                                                —

                                                от които: количество флуоровъглеводороди, произведени за употреби в рамките на Съюза, които са освободени съгласно Монреалския протокол.

                                    Посочва се видът освободена употреба.

                                       АВТОМАТИЧНО ИЗЧИСЛЕНИ КОЛИЧЕСТВА

                                    1D

                                                —

                                                от които: общо количество уловена и унищожена собствена продукция, която не е била пусната на пазара преди това.

                                    1D = 1B + 1C

                                    1E

                                    Продукция, налична за продажба или употреба като изходна суровина.

                                    1E = 1A – 1D – 1A_a“

                        2)

                        В раздел 2, в таблицата се добавя следният ред 2F:

                                    „2F

                                    Количество флуоровъглеводороди, съдържащи се в предварителни смеси от полиоли“

                        3)

                        В раздел 3, в таблицата се добавя следният ред 3J:

                                    „3J

                                    Количество флуоровъглеводороди, съдържащи се в предварителни смеси от полиоли“.


title: Регламент за изпълнение (ЕС) 2019/594 на Комисията от 8 април 2019 година за одобрение на изменение, което не е несъществено, в спецификацията на наименование, вписано в регистъра на защитените наименования за произход и защитените географски указания „Vitellone Bianco dell'Appennino Centrale“ (ЗГУ)

text:
                  12.4.2019

                  BG

                  Официален вестник на Европейския съюз

                  L 103/21

         РЕГЛАМЕНТ ЗА ИЗПЪЛНЕНИЕ (ЕС) 2019/594 НА КОМИСИЯТА
         от 8 април 2019 година
         за одобрение на изменение, което не е несъществено, в спецификацията на наименование, вписано в регистъра на защитените наименования за произход и защитените географски указания „Vitellone Bianco dell'Appennino Centrale“ (ЗГУ)
         ЕВРОПЕЙСКАТА КОМИСИЯ,
         като взе предвид Договора за функционирането на Европейския съюз,
         като взе предвид Регламент (ЕС) № 1151/2012 на Европейския парламент и на Съвета от 21 ноември 2012 г. относно схемите за качество на селскостопанските продукти и храни (1), и по-специално член 52, параграф 2 от него,
         като има предвид, че:

                     (1)

                     В съответствие с член 53, параграф 1, първа алинея от Регламент (ЕС) № 1151/2012 Комисията разгледа заявлението на Италия за одобрение на изменение в спецификацията на защитеното географско указание „Vitellone Bianco dell'Appennino Centrale“, регистрирано по силата на Регламент (ЕО) № 1107/96 на Комисията (2).

                     (2)

                     Тъй като въпросното изменение не е несъществено по смисъла на член 53, параграф 2 от Регламент (ЕС) № 1151/2012, в съответствие с член 50, параграф 2, буква а) от същия регламент Комисията публикува заявлението за изменение в Официален вестник на Европейския съюз (3).

                     (3)

                     Тъй като Комисията не получи никакви възражения по член 51 от Регламент (ЕС) № 1151/2012, изменението в спецификацията следва да бъде одобрено,

               ПРИЕ НАСТОЯЩИЯ РЕГЛАМЕНТ:

            Член 1
            Одобрява се публикуваното в Официален вестник на Европейския съюз изменение в спецификацията на наименованието „Vitellone Bianco dell'Appennino Centrale“ (ЗГУ).

            Член 2
            Настоящият регламент влиза в сила на двадесетия ден след деня на публикуването му в Официален вестник на Европейския съюз.

            Настоящият регламент е задължителен в своята цялост и се прилага пряко във всички държави членки.
            Съставено в Брюксел на 8 април 2019 година.

                  За Комисията,

                  от името на председателя,

               Phil HOGAN

                  Член на Комисията

            (1)  ОВ L 343 от 14.12.2012 г., стр. 1.

            (2)  Регламент (ЕО) № 1107/96 на Комисията от 12 юни 1996 г. относно регистриране на географски указания и наименования за произход по процедурата, предвидена в член 17 на Регламент (ЕИО) № 2081/92 на Съвета (ОВ L 148, 21.6.1996 г., стр. 1.)

            (3)  ОВ C 441 от 7.12.2018 г., стр. 20.


title: Регламент за изпълнение (ЕС) 2019/595 на Комисията от 11 април 2019 година за изменение на Регламент (ЕО) № 1635/2006 за установяване на подробни правила относно прилагането на Регламент (ЕИО) № 737/90 на Съвета поради оттеглянето на Обединеното кралство Великобритания и Северна Ирландия от Съюза (Текст от значение за ЕИП.)

text:
                  12.4.2019

                  BG

                  Официален вестник на Европейския съюз

                  L 103/22

         РЕГЛАМЕНТ ЗА ИЗПЪЛНЕНИЕ (ЕС) 2019/595 НА КОМИСИЯТА
         от 11 април 2019 година
         за изменение на Регламент (ЕО) № 1635/2006 за установяване на подробни правила относно прилагането на Регламент (ЕИО) № 737/90 на Съвета поради оттеглянето на Обединеното кралство Великобритания и Северна Ирландия от Съюза
         (текст от значение за ЕИП)
         ЕВРОПЕЙСКАТА КОМИСИЯ,
         като взе предвид Договора за функционирането на Европейския съюз,
         като взе предвид Регламент (ЕО) № 733/2008 на Съвета от 15 юли 2008 г. относно условията за внос на селскостопански продукти с произход от трети държави след аварията в атомната електроцентрала в Чернобил (1), и по-специално член 4 от него,
         като има предвид, че:

                     (1)

                     На 29 март 2017 г. Обединеното кралство Великобритания и Северна Ирландия („Обединеното кралство“) изпрати уведомление за намерението си да се оттегли от Съюза в съответствие с член 50 от Договора за Европейския съюз. Договорите ще престанат да се прилагат спрямо Обединеното кралство от датата на влизане в сила на споразумение за оттегляне или при липса на такова — две години след обявеното намерение, освен ако Европейският съвет в съгласие с Обединеното кралство не реши с единодушие да удължи този срок. Тогава Обединеното кралство ще стане трета държава.

                     (2)

                     С Регламент (ЕО) № 1635/2006 на Комисията (2) се изисква от държавите членки да направят необходимото, за да могат компетентните органи на третите държави, засегнати от аварията в Чернобил, да издават сертификати за износ, с които се удостоверява, че продуктите, които сертификатите придружават, отговарят на максимално допустимите нива по Регламент (ЕО) № 733/2008. Конкретните трети държави са посочени в приложение II към Регламент (ЕО) № 1635/2006.

                     (3)

                     С Регламент за изпълнение (ЕС) 2019/370 на Комисията (3) бе изменен Регламент (ЕО) № 1635/2006 с цел Обединеното кралство да бъде включено в приложение II към посочения регламент. Регламент за изпълнение (ЕС) 2019/370 трябва да започне да се прилага от деня след този, на който по силата на член 50, параграф 3 от Договора за Европейския съюз Договорите престанат да се прилагат спрямо Обединеното кралство и на неговата територия, освен ако до тази дата не е влязло в сила споразумение за оттегляне или ако не е бил удължен двугодишният срок, посочен в член 50, параграф 3 от Договора за Европейския съюз.

                     (4)

                     По искане на Обединеното кралство, на 22 март 2019 г. Европейският съвет реши да удължи срока, посочен в член 50, параграф 3 от Договора за Европейския съюз. Следователно условията за прилагане на Регламент за изпълнение (ЕС) 2019/370, посочени в член 2 от същия регламент, вече не могат да бъдат изпълнени.

                     (5)

                     Поради това приложение II към Регламент (ЕО) № 1635/2006 следва да бъде съответно изменено и следва да бъдат определени условията за прилагане на изменението.

                     (6)

                     Настоящият регламент следва да влезе в сила по спешност.

                     (7)

                     Мерките, предвидени в настоящия регламент, са в съответствие със становището на Постоянния комитет по растенията, животните, храните и фуражите,

               ПРИЕ НАСТОЯЩИЯ РЕГЛАМЕНТ:

            Член 1
            В приложение II към Регламент (ЕО) № 1635/2006 се добавя следният текст:

               „Обединено кралство Великобритания и Северна Ирландия“.

            Член 2
            Настоящият регламент влиза в сила в деня на публикуването му в Официален вестник на Европейския съюз.

            Той се прилага от деня, следващ този, в който законодателството на Съюза престане да се прилага спрямо Обединеното кралство и на неговата територия.

            Настоящият регламент е задължителен в своята цялост и се прилага пряко във всички държави членки.
            Съставено в Брюксел на 11 април 2019 година.

                  За Комисията

                  Председател

               Jean-Claude JUNCKER

            (1)  ОВ L 201, 30.7.2008 г., стр. 1.

            (2)  Регламент (ЕО) № 1635/2006 на Комисията от 6 ноември 2006 г. за установяване на подробни правила относно прилагането на Регламент (ЕИО) № 737/90 на Съвета относно условията за внос на селскостопански продукти с произход от трети страни след аварията в атомната електроцентрала в Чернобил (ОВ L 306, 7.11.2006 г., стр. 3).

            (3)  Регламент за изпълнение (ЕС) 2019/370 на Комисията от 7 март 2019 г. за изменение на Регламент (ЕО) № 1635/2006 за установяване на подробни правила относно прилагането на Регламент (ЕИО) № 737/90 на Съвета поради оттеглянето на Обединеното кралство Великобритания и Северна Ирландия от Съюза (ОВ L 68, 8.3.2019 г., стр. 1).


title: Регламент за изпълнение (ЕС) 2019/842 на Комисията от 22 май 2019 година за изменение на Регламент (ЕО) № 1484/95 по отношение на определянето на представителните цени в секторите на птичето месо и яйцата, както и за яйчния албумин

text:
                  24.5.2019

                  BG

                  Официален вестник на Европейския съюз

                  L 138/79

         РЕГЛАМЕНТ ЗА ИЗПЪЛНЕНИЕ (ЕС) 2019/842 НА КОМИСИЯТА
         от 22 май 2019 година
         за изменение на Регламент (ЕО) № 1484/95 по отношение на определянето на представителните цени в секторите на птичето месо и яйцата, както и за яйчния албумин
         ЕВРОПЕЙСКАТА КОМИСИЯ,
         като взе предвид Договора за функционирането на Европейския съюз,
         като взе предвид Регламент (ЕС) № 1308/2013 на Европейския парламент и на Съвета от 17 декември 2013 г. за установяване на обща организация на пазарите на селскостопански продукти и за отмяна на регламенти (ЕИО) № 922/72, (ЕИО) № 234/79, (ЕО) № 1037/2001 и (ЕО) № 1234/2007 на Съвета (1), и по-специално член 183, буква б) от него,
         като взе предвид Регламент (ЕС) № 510/2014 на Европейския парламент и на Съвета от 16 април 2014 г. за определяне на търговския режим, приложим за някои стоки, получени от преработката на селскостопански продукти, и за отмяна на регламенти (ЕО) № 1216/2009 и (ЕО) № 614/2009 на Съвета (2), и по-специално член 5, параграф 6, буква а) от него,
         като има предвид, че:

                     (1)

                     С Регламент (ЕО) № 1484/95 на Комисията (3) се определят правилата за прилагане на системата на допълнителни вносни мита, заедно с представителните цени в секторите на птичето месо и яйцата, както и за яйчния албумин.

                     (2)

                     Редовната проверка на данните, на които се основава определянето на представителните цени за продуктите от секторите на птичето месо и яйцата, както и за яйчния албумин, показва, че се налага да бъдат променени представителните цени при внос на някои продукти, като се има предвид разликата в цените в зависимост от произхода.

                     (3)

                     Поради това Регламент (ЕО) № 1484/95 следва да бъде изменен.

                     (4)

                     С оглед на необходимостта да се осигури възможно най-бързото прилагане на тази мярка след предоставянето на актуализираните данни, е целесъобразно настоящият регламент да влезе в сила в деня на публикуването му,

               ПРИЕ НАСТОЯЩИЯ РЕГЛАМЕНТ:

            Член 1
            Приложение I към Регламент (ЕО) № 1484/95 се заменя с текста в приложението към настоящия регламент.

            Член 2
            Настоящият регламент влиза в сила в деня на публикуването му в Официален вестник на Европейския съюз.

            Настоящият регламент е задължителен в своята цялост и се прилага пряко във всички държави членки.
            Съставено в Брюксел на 22 май 2019 година.

                  За Комисията,

                  от името на председателя,

               Jerzy PLEWA

                  Генерален директор

                  Генерална дирекция „Земеделие и развитие на селските райони“

            (1)  ОВ L 347, 20.12.2013 г., стр. 671.

            (2)  ОВ L 150, 20.5.2014 г., стр. 1.

            (3)  Регламент (ЕО) № 1484/95 на Комисията от 28 юни 1995 г. относно определяне на подробни правила за прилагане на системата на допълнителни вносни мита и относно фиксиране на допълнителни вносни мита в секторите птиче месо и яйца и за яйчен албумин, и за отмяна на Регламент № 163/67/ЕИО (ОВ L 145, 29.6.1995 г., стр. 47).

            ПРИЛОЖЕНИЕ

                     „ПРИЛОЖЕНИЕ I

                                 Код по КН

                                 Описание на стоките

                                 Представителна цена
                                 (EUR/100 kg)

                                 Обезпечение по член 3
                                 (EUR/100 kg)

                                 Произход (1)

                                 0207 12 90

                                 Неразфасовани замразени „пилета 65 %“

                                 120,2

                                 0

                                 AR

                                 0207 14 10

                                 Обезкостени замразени разфасовки от петли и кокошки

                                 255,6

                                 13

                                 AR

                                 207,8

                                 28

                                 BR

                                 219,7

                                 24

                                 TH

                                 1602 32 11

                                 Приготвени храни от петли и кокошки, без топлинна обработка

                                 276,2

                                 3

                                 BR

               “

               (1)  Номенклатура на държавите съгласно Регламент (ЕС) № 1106/2012 на Комисията от 27 ноември 2012 г. за прилагане на Регламент (ЕО) № 471/2009 на Европейския парламент и на Съвета относно статистиката на Общността за външната търговия с трети страни по отношение на актуализиране на номенклатурата на държавите и териториите (ОВ L 328, 28.11.2012 г., стр. 7).